Abdurrahman Wahid atawa nang rancak dikiau Gus Dur (lahir di Jombang, Jawa Timur, 4 Agustus 1940) adalah seorang tokoh nang mamimpin Pengurus Besar Nahdatul Ulama. Sidin jua suah manjabat sabagai Presiden ka-ampat Republik Indonesia (1999-2001). Salawas hidupnya, Abdurrahman Wahid sampat manjadi pendiri wan pengasuh Pondok Pesantren Ciganjur, Jakarta Selatan. Sidin marupakan anak sulung dari Wahid Hasjim, yakni tokoh Nahdatul Ulama nang suah manjadi Menteri Agama Republik Indonesia. Abdurrahman Wahid dahulu manimba ilmu di Pesantren Tambakberas Jombang, Jawa Timur (1959-1963). Imbah nitu sidin malanjutakan pendidikan ka Universitas Al-Ahzar, Cairo, yakni pada Departemen Of Higher Islamic and Arabic Studies. Imbah lulus dari Universitas Al-Ahzar, Abdurrahman Wahid lalu malanjutakan pandidikan di Fakultas Sastra Universitas Bagdad, Irak. Sampai tahun 1970, sidin aktif di barbagai kagiatan perhimpunan pelajar Indonesia di Timur Tengah.